Борис Акунин
Борис Акунин () е литературният псевдоним на руския писател, преводач и литературовед от грузинско-еврейски произход Григорий Шалвович Чхартишвили (Григо̀рий Ша̀лвович Чхартишвѝли).

Биография 
Борис Акунин е роден на 20 май 1956 г. в Зестапони, Грузинска ССР, СССР. Завършва японска филология в Московския университет.

Работи като преводач от японски и английски, превежда произведения на Юкио Мишима, Кенджи Маруяма, Кобо Абе, Малкълм Бредбъри, Питър Устинов и други. Пише литературно-критически статии и монографията „Писателят и самоубийството“ (1999). Заместник-главен редактор е на сп. „Иностранная литература“ (до 2000 г.), главен редактор на 20-томната „Антология на японската литература“, председател на управителния съвет на мегапроекта „Пушкинска библиотека“.

През 1998 г. започва да публикува историко-криминалните си повести от серията за приключенията на Ераст Фандорин. Следват поредиците „Приключенията на сестра Пелагия“ и „Приключенията на магистъра“. Критиката нарича произведенията му „масова литература за интелектуалци“ и „интелектуални бестселъри“. Наред със занимателния сюжет книгите на Акунин радват почитателите си със стил, заимстван от класиците на руската литература от XIX век, с алюзии и цитати от класически произведения на световната литература, в това число и криминалната.

През 2000 г. Акунин е обявен за писател на годината в Русия; получава наградата „Антибукър“ за романа си „Коронация“. Номиниран е за местния „Букър“ през 2000 г. и за наградата на Асоциацията на британските писатели на криминални романи „Златни и сребърни ками“ през 2003 г. за „Азазел“. Тиражите на книгите му в Русия надхвърлят 10 милиона екземпляра. Произведенията му са преведени на български, английски, немски, френски, италиански, японски и други езици.

По творбите на Акунин са създадени филмите „Азазел“, „Турски гамбит“ (чието действие се развива в България през Руско-турската война от 1877-1878 г.) и „Статски съветник“.

Женен е, няма деца. Първата му съпруга е японка, с която живее няколко години. Втората му съпруга Ерика Ернестовна (Эрика Эрнестовна) е коректорка и преводачка. От 2014 г. живее във Франция (регион Бретан), Великобритания и Испания, където има недвижимости.

Произведения

„Приключенията на Ераст Фандорин“ 
 Азазель (1998)„Азазел“, изд.: „Еднорог“, София (2002), прев. Владимир Венцелов
 Турецкий гамбит (1998)„Турски гамбит“, изд.: „Еднорог“, София (2003), прев. Владимир Венцелов
 Левиафан (1998)„Левиатан“, изд.: „Еднорог“, София (2003), прев. Татяна Балова
 Смерть Ахиллеса (1998)„Смъртта на Ахил“, изд.: „Еднорог“, София (2003), прев. София Бранц
 Пиковый валет (1999)„Вале пика: Спец. поръчения – 1“, изд.: „Еднорог“, София (2003), прев. Татяна Балова
 Декоратор (1999)„Декоратор: Спец. поръчения – 2“, изд.: „Еднорог“, София (2003), прев. София Бранц
 Статский советник (1999)„Статски съветник“, изд.: „Еднорог“, София (2003), прев. София Бранц
 Коронация, или Последний из Романов (2000)„Коронация“, изд.: „Еднорог“, София (2004), прев. София Бранц
 Любовница смерти (2001)„Любовница на смъртта“, изд.: „Еднорог“, София (2004), прев. Владимир Венцелов
 Любовник смерти (2001)„Любовник на смъртта“, изд.: „Еднорог“, София (2005), прев. София Бранц
 Алмазная колесница (2003)„Диамантената колесница“, изд.: „Еднорог“, София (2006), прев. Владимир Райчев
 Нефритовые чётки (2006)„Нефритената броеница: приключенията на Ераст Фандорин през XIX век“, изд.: „Еднорог“, София (2009), прев. София Бранц
 Весь мир театр (2009)„Целият свят е театър“, изд.: „Еднорог“, София (2011), прев. Денис Коробко
 Чёрный город (2012)„Черният град“, изд.: „Еднорог“, София (2013), прев. Денис Коробко
 Планета Вода (2015) – сборник с три повести„Планета Вода“,

„Приключенията на сестра Пелагия“ 
 Пелагия и белый бульдог (2000)„Пелагия и белият булдог“, изд.: „Еднорог“, София (2005), прев. София Бранц
 Пелагия и черный монах (2001)„Пелагия и черният монах“, изд.: „Еднорог“, София (2006), прев. София Бранц
 Пелагия и красный петух (2003)„Пелагия и червеният петел“, изд.: „Еднорог“, София (2007), прев. София Бранц

„Приключенията на Магистъра“ 
 Алтын-толобас (2000)„Алтън-толобас“, изд.: „Еднорог“, София (2004), прев. Татяна Балова
 Внеклассное чтение (2002)„Извънкласно четене“, изд.: „Еднорог“, София (2006), прев. Татяна Балова
 Ф.М. (2006)„Ф.М.“, изд.: „Еднорог“, София (2007), прев. София Бранц
 Сокол и Ласточка (2009)„Сокол и лястовица“, изд.: „Еднорог“, София (2010), прев. Денис Коробко

„Смърт на брудершафт“ 
Поредицата представя приключенията на руски и немски шпиони по време на Първата световна война – руския студент и войник Алексей Романов и немския супершпионин Йозеф фон Tеофелс. Тя се състои от десет романа, всеки един от тях издържан в духа на различен кинематографичен жанр – комедия, трагедия, мелодрама, екшън, мистерия. Романите са илюстрирани с множество „стоп-кадри“, които носят съществена част от посланието на произведението.
 Първа книга (2007): „Младенецът и дяволът“ (Младенец и чёрт) / „Мъката на разбитото сърце“, (Мука разбитого сердца)
 Втора книга (2008): „Летящият слон“ (Летающий слон) / „Децата на Луната“, (Дети Луны)
 Трета книга (2009): „Странен човек“ (Странный человек) / „Победен гръм да се раздава“, (Гром победы, раздавайся!)
 Четвърта книга (2010): „„Мария“, Мария...“ („Мария“, Мария...) / „Нищо не е свещено“, (Ничего святого)
 Пета книга (2011): „Операция „Транзит““ (Операция „Транзит“) / „Батальон от ангели“, (Батальон ангелов)

„Жанрове“ 
 „Фантастика“
 „Шпионинът“
 Детская книга„Проклятието на рода фон Дорн“, изд.: „Еднорог“, София (2008), прев. София Бранц
 Квест„Куест“, изд.: „Еднорог“, София (2011), прев. Денис Коробко

Пиеси 
 „Чайка“
 „Ераст Фандорин“
 „Трагедия/Комедия“
 „Ин и Ян“ – експериментална пиеса към серията „Приключенията на Ераст Фандорин“
 „Две комети в беззвездното небе“

Произведения на „Анатолий Брусникин“ 
 Девятный спас (2007)
 Герой иного времени (2010)
 Беллона (2012)

Произведения на „Анна Борисова“ 
 Там... (2007)
 Креативщик (2009)
 Vremena goda (2011)

Други произведения 
 „Приказки за идиоти“
 Кладбищеские истории„Гробищни истории“, изд.: „Еднорог“, София (2008), прев. София Бранц
 „Писателят и самоубийството“

Източници

Външни препратки 
  Официален сайт
  Сайт на почитателите на Акунин 
 
  Произведения на Акунин в Lib.ru
  Виртуален музей на Ераст Фандорин 

Руски автори на исторически романи
Руски автори на криминални романи
Руски автори на разкази
Руски драматурзи
Руски публицисти
Руски сценаристи
Руски есеисти
Руски поети
Руски литературни критици
Руски преводачи
Японисти
Възпитаници на Московския университет
Евреи в Русия
Евреи в СССР
Псевдоними
Родени в Грузия